ASENFAR N TMENDAWT TAQVAYLIT, S-TUTLAYT TAQVAYLIT
Projet de Constitution kabyle, en langue kabyle
Texte rendu public le 14 juin 2022, à l’occasion de la Journée de la nation kabyle et soumis au débat public pour affiner démocratiquement la version finale de la Constitution kabyle, acte fondateur du futur Etat kabyle.
Amek d-tlul tmendawt-agi ?
Tamendawt-agi tlul-ed mbeed ugar n sin iseggasen n uxeddim d uxemmen d wemcaweṛ ideg ttikin isemnayen n yimni aqvayli. Yella-d umvaddal n tektiwin acḥal n tikkal gar-asen d Unavad Aqvayli Ueḍil d tissilwit n Unavad. Si syenna yettuɣal yal tikkelt ar yimni iwakken a d-yefk ṛṛay-is.
Aṭas n imussnawen di temsal n Wezref amendaw i d-yefkan tamuɣli-nsen di tmendawt-agi ara yilin gar ifassen n Weɣref aqvayli akken a tt-yesnerni, a d-yefk tamuɣli-s, Imi d netta i teena temsalt ar taggara. D netta ara d-yinin, di Tmurt Taqvaylit Tamunant, ma yeqvel-itt.
TAMENDAWT
TAQVAYLIT
AGVUR
USU ……………………………………………………………………………………………..6
AZWEL I : TIGEJDA ……………………………………………………………………..16
AZWEL II : TISUDAS TIGEJDANIN ……………………………………………….21
AZWEL III : IWUNAK IFIDIṚALEN ………………………………………………..22
IXEF 1 : TAJMAET ……………………………………………………………………….23
IXEF 2 : AGRAW N LEERC …………………………………………………………..25
IXEF 3 : IMNI N UWANEK AFIDIṚAL …………………………………………..26
IXEF 4 : ANAVAD N UWANEK AFIDIṚAL …………………………………….27
AZWEL IV : AWANEK AFIDIṚAL …………………………………………………28
IXEF 1 : TISSELWAYT N TAGDUDA …………………………………………….28
IXEF 2 : IMNI AFIDIṚAL ……………………………………………………………..31
DDAW YIXEF 1 : IMNI ……………………………………………………………….31
DDAW YIXEF 2 : ASINAT ……………………………………………………………32
DDAW YIXEF 3 : ASWIR …………………………………………………………….33
IXEF 3 : ASQAMU AMENDAW …………………………………………………..34
IXEF 4 : ANAVAD AFIDIṚAL ……………………………………………………….35
IXEF 5 : ASQAMU ANEΓDAM ………………………………………………….…36
IXEF 6 : ASQAMU N UWANEK ………………………………………………..…37
IXEF 7 : ASQAMU UNNIG AΓELSAN TMURT TAQVAYLIT …………..38
IXEF 8 : ASQAMU ADAMSAN, IMETTI AWENNAḌ N TMURT TAQVAYLIT……………………………………………………………………………..…..39
AZWEL V : TIFEKKIWIN N TAΓLIST …………………………………………….39
AZWEL VI : ASQAMU N TAΓWALT D ISLIẒRI ……………………………..40
AZWEL VII : TAKADIMT TAQVAYLIT …………………………………………..41
AZWEL VIII : AMIEIWEN N TAMA D UMEIWEN AGERAΓLAN…….41
AZWEL IX : IMTUWA, IGERΓLANEN ………………………………………….42
AZWEL X : TULLYA TMENDAWT ………………………………………………..42
TIMERNA ………………………………………………………………………………….44
USU
Si zik n zik, aɣref aqvayli iḥemmel tudert, tilelli d umeiwen. Yiss-en i yessuli idles-is n tizzya, talakt d tayri n timunent. s wazalen-a i d-injeṛ tinekkit-is, id-isvedd tugdut-is d umqadeṛ gar tudrin d laeṛac, d taddukli-s taɣelnawt.
Tama n walsan, ur itettu ara agama ; Iqvayliyen d wid yettaǧǧan, di tmizar, amur-nsen i kra yettidiren di lexla.
D tamaziɣt, tettikki di Tferka n Ugafa, ɣur-s aẓar atlantan n tegmat ukk d tmura i s-d-yezzin, win i d-yeqqaren acḥal teṭṭef di tutlayt-is tanaṣlit : taqvaylit
N wagerakal, tewwi-d annect tefka i yedles agrigi, uwday d uṛumi anida nettaf amur adelsan n tmucuha d ddyanat swayes tumenTeqvaylit.
Ameaceṛ d Ufniq di Qarṭaj idumen ma ulac 7 leqrun, asuḍu aWandal di lqern wis V, d imennuɣen iviẓantiyen di lqern wis VI, ur yelli i iveddlen di Teqvaylit.
Aɣref aqvayli iger irebbi i ddyanat ukk, si Babilun ar wAtlantan, si Taferka ddaw Anezruf ar Tewrupt, i d-yessawḍen ɣur-es. Ileqqem-itent, issers-itent, isseveed iman-is ɣef ccwal d imenɣan ɣef ddin.
D alakan, yettamen s ieessasen, s tigti n igenawen, s tinneslemt, s tihuddent, s tmasiḥt, s tussna, s war iṛebbiten. Yettqadar yal limin, ur yessexdam miḥyaf gar-asen, armi yettgalla « Jmae Liman » !
Ur iqebbel yiwen uveṛṛani a t-yeḥkem, ɣur-s tissas n Yugurten, tamusni d leeqel n Masensen. Si tama n Dihya, (Kahina) d Faḍma n Summer, yeṭṭef di leqdeṛ d useḥviver tuklal tmeṭṭut, ula deg uselḥu n ṭrad mgal imnekcamen.
Taqvaylit tessuddes iman-is si tazwara-s, s leeṛac am akken i d-yeqqim deg umezruy, di lqern wis V yakkan, n zzman n umasiḥ. S tudsa-ines tasertant ireṣṣan ɣef tsemlalt timseddaṛt, s idurar-is, Taqvaylit tḥuder iman-is, tadukkli-s yukk d timunent-is, teqqim mebeid imnekcamen ɣer Tferka n Ugafa. Ur ssawḍen a tt-rẓen ama d iṚumyen, iWandalen, ieṛaven, neɣ d iṬeṛkiyen. Akka i teqqim Teqvaylit d Taqvaylit.
Mgal yal tamhersa, mi tfukk amennuɣ d iṬeṛkiyen, weḥdes i tquvel Fṛansa asmi d-tekcem ar Sidi Fṛej di 1830. Si 1850 d asawen, tennuɣ ayen umi tezmer mgal tuqqna-yines ar Lezzayer tafṛansist. Ar ass-a mazal-itt teggumma ad tili ddaw leḥkem n iveṛṛaniyen.
Xas tekref deg imenɣi n Icerriḍen di 1857 zdat iserdasen n Fṛansa, Taqvaylit tekker-ed di tefsut n 1871 akken a d-tessenser iman-is si tuccar n Lezzayer, seddaw leenaya n uMeqran d Ccix Aḥeddad. Nnig 250.000 d aterras i d-ivegsen a d-ḥellin tilelli n weɣref aqvayli. Maca tuddsa taserdast tafṛansist d wuzzal-is yifen win n yeQvayliyen, tanekra-nni tefcel.
Ccama i d-teǧǧa tiyita-ya deg umezruy-nneɣ, Taqvaylit teggumma ad teqvel tuqqna-yines ar Lezzayer. Asmi d-tejmee iman-is, tesvedd-ed Itri n Tmazɣa (ENA) deg useggas n 1926, d avrid a d-terr tilelli-yines.
Di tegnit-nni, tɣil tifrat-is tella di tdukkli nettat d iɣerfan yewwet yiwen ueekkaz n Fṛansa. D aɣvel n tlelli-yines i tt-yeǧǧan tettruẓu asalu s umennuɣ mgal tamhersa di Tferka n Ugafa akken ma tella.
D acu kan, yir vrid tewwi tuddsa n Yetri n Tmazɣa (yeqqlen d PPA-MTLD) yessufeɣ-as tirga mxalfa. Deg umekkan n tlelli tenwa a d-tawi s lgirra mgal Fṛansa (1954-1962), teɣli ɣer tesraft tamhersant tamaynut. Nettat yekkren qeccuc meccuc ar uslelli n wakal i tt-yexḍan, tufa-d iman-is di taggara ddaw uzaglu n tmurt i d-tḥella i wiyiḍ.
Asmi d-tuki s waya s umennuɣ yekkren gar-as d Lezzayer di 1963 ar 1965, mazal ur tesei ara allalen s wayes ara tḥarev ɣef yiman-is mgal tiktiwin timaynutin am tizzayrit d timmuzɣa.
Deg umkan ideg ara d-tefṛez iman-is s tnekkit-is, tkemmel tessefsay isem-is deg yisem d wayla n wiyiḍ ur s-negi ccan. D akka i tenwa iman-is d tamaziɣt, d tazzayrit xas ma Lezzayer teqqar as d taeravt kan i d aẓar-is. Ma ulac ukk aya, snat n tsuta n yeQvayliyen i yeeyan kkaten ad semtawin gar timmuzɣa d tieuṛṛevt, ur ssawḍen. Di taggara fehmen d akken Lezzayer werǧin ad teqvel takna i taeṛavt. I wakken ad tidir Lezzayer, ilaq ad temmet teqvaylit. Tagi, d yiwet n tidet i eeṭṭelen iQvayliyen a tt-qevlen. I wakken a d-akin s waya, snat n tsuta i yettun iman-nsent di snat n tirga tiquranin : targit n Lezzayer n « taggmat, tugdut ukk d tigti », akked targit n yiwen waɣlan, neɣ yiwen weɣref amaziɣ d yiwet n tutlayt tamaziɣt.
Sin ikuvar iqvayliyen yettwakerfen s tirga-ya, ur eeṭṭlen ara ad nnuɣnin. Si 1989 i vdant takint s leḥsav i sen-ixesṛen. Nwan ad-jemeen Izzayriyen ufan-d iman nsen ḥala iQvayliyen i yesean d imeɣnasen neɣ d inafranen. Tifranin i d-yellan di tegnit-nni, seknent-ed d akken ur ffiɣen ara si tlisa n Teqvaylit, am akken iqerray-nsen faqqen d akken werǧin ad ḥekmen di Lezzayer. Kecmen di tissirt n tsertit tazzayrit, ufan-d iman-nsen ttwaẓdan, Lezzayer tessevlee-iten, Taqvaylit teggumma-ten imi nitni ggumman a tt-refden.
Si tama nniḍen, targit n levni asertan n yiwen waɣlan amaziɣ, am akken i tt-id-ǧǧan wid yeddren tallit-nni n 1949, iwumi ieawed uGraw n Imaziɣen, irfed-itt Umussu aDelsan Amaziɣ (MCB) nnig n 20 iseggasen. Aneggaru-ya, yesseḥfa-t wakud yettveddilen, am akken tamṭelt-is dtin id-ivanen s tlalit n Leeṛac ur idumen yegan d akken di 3 iseggasen, ssafgen kra yellan d tuddsa tasertant taqvaylit uqvel-nsen.
Tanekra n Tefsut Taverkant si 2001 ar 2003 i d-yusan d anda imal umezruy n Teqvaylit; d tagnit tageraɣlant ideg amaḍal amaynut yuli anda retment tikti n win yeǧǧa lawan. Mi yenɣa s ṛṛsaṣ ilmeẓyen iqvayliyen imalwiyen, adavu amharsan azzayri issken-ed udem-is n tidet ar weɣref aqvayli. Timenɣiwt n unalmad aqvayli, yenɣa yiwen uǧadaṛmi azzayri, ass n 18 di yevrir 2001, yettwaḥsev d asmerki ieeddan tilas, aveeda mi-d-yerna ɣef tmenɣiwt n Matub Lwennas ass n 25/06/1998. Ayen i d-yeḍran deffir-s d tikliwin timeqranin i d-yeglan s lmut n 128 d amdan, d igimen n imejraḥ, gar-asen nnig d imeyyaten yeqqlen d imeedaṛ. Imi Izzayriyen ur nnaẓfen ara zdat n twaɣit n yeQvayliyen, Lezzayer tveggen-d d akken nettat maci d aɣlan, neɣ ma ulac ukk aya, Iqvayliyen yettwaḥsaven d iedawen-is,ur ttikkin ara degs.
S uverreḥ n 05/06/2001, i yiwen yimal aqvayli ixulfen azzayri, Tiɣerɣert n Leqseṛ terfed tikli tamazrayt n sin imelyan (2.000.000) n yeQvayliyen di Lzzayer tamanaɣt, ass n 14/06/2001, Taqvaylit tezzi s weerur ama i targit n tizzayrit, ama i tin n timmuzɣa. Seg wassen, terra-d ṛṛay-is gar ifadden-is, tenjeṛ avrid-is ar tlelli, tettekka ɣef Umussu n Wefraniman i Teqvaylit (MAK). Asirem ieawed-ed talalit, ayen yevɣu yeḍru. Asveddi n MAK d win d-iglan s tullya n tewwura timaynutin anda i d-tufrar gar-asent tin n wezref n wefraniman i Teqvaylit.
Seg imir, ulac n tifrat ara yettwaqvalen ma d nettat ur teddi ara d levni n uwanek aqvayli amunan, atrar. Aveeda, tura mi d-ivan d akken takriṭ tamharsant tazzayrit i d-yeɣlin ɣef weɣref aqvayli si 1963 ar assa, d tin i t-ijebbden ad issenser iman-is si tizzayrit i t-iggumman, i t-itteeggiven.
Di 2021, lvaṭel ieedda tilas s uvgas ɣer usenger n weɣref aqvayli iwumi qqaren tigawt « Ulac aQvayli » (Opération Zéro Kabyle). Leplan-a i terra Lezzayer d unṣiv ass n 20/08/2019, atan ala ileḥḥu s tlata wudmawen ; agg°ay ar lḥevs n yeQvayliyen ukk iqeddcen ɣef teqvaylit, asqiṭṭee i ddwayat d tmacinin ilaqen i wid yuḍnen aṭṭan Kuvid19, d usarɣi n tmurt taqvaylit si 9/08/2021 s tmess ssaɣen iserdasen izzayriyen. Timerɣiwin-a glant-ed s nnig n 500 n wid yemmuten, mebla ma nettu lexlawi d tiẓegwa ideg ur d yeqqim wacemma.
Veqqu n timunent yewweḍ ɣer wanda ulac tuɣalin ar deffir, aveeda, s unegzum n kra yellan d tifranin tizzayriyin.
Assa, timunent n tmurt Taqvaylit d tin ara imeneen aɣref aqvayli mgal yal azaglu, mgal aeewwiq n tnekkit di tutlayt, idles d miḥyaf yesḥussef si 1857. Ad telli tiwwura i wesnerni adamsan s userreḥ n levɣi n at tedrimt, d werfad si tama n uwanek n kra yeenan annar n leenaya d wayen teḥwaǧ tmetti di tudert-is n yal ass.
Leqraya, vennu ɣef alsan, tussna, anadi alsasan, d usnulfu atiknuluji d ayen ara yefken afud i Teqvaylit akken a d-tufrar deg umaḍal. Tilelli n tikta am veṭṭu gar iduva, d wid ara iṛeṣṣin awanek n wezref d uzuzer n tugdut di tmurt. Taqvaylit tesnernay idles n talwit, n taɣdemt d tlelli ama ɣef wakal-is, ama ɣef wayen i s-id-yezzin.
Taqvaylit tamunant tettikki deg laman d werkad n tmura n temnaṭ, amyekmal adamsan ama deg yilel agerakal ama di taferka n ufella s tirni.
Ad tettekkes tirrevrevt s wazalen-is d lemqadra n uzref ageraɣlan yukk d izerfan alsanen d leequd testenya.
Ad tewwet ad terr gar ifassen-is kra yellan d akal-is amazray, di lemqadra n uzref ageraɣlan.
A d-neiwed a d-nini s lǧehd d akken avgas d levɣi-nneɣ i wakken a nidir di talwit, tilelli d timunent am akken id nevges a nemeawan s tegmat nekni d iɣerfan n umaḍal akken ma llan.
S leqder n wayen ukk ayagi d-yezwaren, Nekni, s weɣref aqvayli, neqvel, nerfed u nverreḥ-ed s Tmendawt-a.
■ AZWEL 1 : TIGEJDA
Amegrad 1 : Tamurt Taqvaylit, d tagdudant tafidiṛalt. Isem-is : Tagduda tafidiṛalt n tmurt Taqvaylit.
Amegrad 1.1 : Tagduda tafidiṛalt n tmurt Taqvaylit tuddes s iwunak, anda amḍan d yismawen ad ttwasvedden s yisudaf igmawanen.
Amegrad 1.2 : Tilisa-ines, ad ttwasmersent s tlisa n veṛṛa n yiwunak ifidiṛaliyen.
Amegrad 2 : Tutlayt-is taɣelnawt tunṣivt, d tutlayt taqvaylit.
Amegrad 3 : Anay-is aɣelnaw d « ANAY AQVAYLI » i reṣṣan deg iseggasen n umennuɣ ɣef timunent.
Amegrad 4 : Imseɣret-is aɣelnaw d « ASS N TLELLI ».
Amegrad 5 : Tireṣṣi-s tunṣivit :
TAQVAYLIT TEZWAR AYEN YELLAN
Amegrad 6 : Taɣlent taqvaylit tvedd ɣef uzref n idammen d uzref n wakal. Taɣlent taqvaylit tettunafk s usaḍuf n teɣlent.
Amegrad 7 : Tamurt taqvaylit, d tagduda talakant.
Amegrad 7.1 : Aselḥu n ddyanat ad teqqim ger umdan d yiman-is.
Amegrad 7.2 : Tilelli n tefrit teḍmen. Ulac win ara yemmlen neɣ ara iḥettmen ddin i wayeḍ.
Amegrad 7.3 : Ulac ddin ara sselḥun idrimen si tmura n veṛṛa.
Amegrad 8 : Iqvayliyen, d ieeggalen deg twacult tameqqrant n tmazɣa, d iɣermanen d tɣerma ilelliyen ad isseḥviviren ɣef tmunent d tmurt taqvaylit.
Amegrad 9 : Tanaya taɣelnawt d ayla n weɣref aqvayli a tt-yesseqdac di tefranin.
Amegrad 10 : Tugdut, d azal agejdan n Tmurt Taqvaylit.
Amegrad 11 : Leqdeṛ ger iduva, d lsas n Tmurt Taqvaylit tafidiṛalt.
Amegrad 12 : Aqader n yizerfan yemtawan d tiɣri tamɣerdant n yizerfan n umdan d umtawa agerɣlan
Amegrad 12.1 : Ulac miḥyaf deg izerfan ger urgaz d tmeṭṭut.
Amegrad 12.2 : Izerfan ɣer usended d tmesvaniyin d unejmee ttwaḍemnen.
Amegrad 12.3 : Izerfan n tikti, n umeslay d tuddsa, d izerfan imendawen.
Amegrad 12.4 : Asveddi n tuddsiwin tisertanin, tisandikin tidduklanin ad ilint s wulɣu mebla ttesriḥ.
Amegrad 12.5 : Tamendawt teḍmen i yal amdan lemqadṛa n tfekka-s d yiseɣ-is.
Amegrad 12.6 : Tafgurt s lmut tettwagdel.
Amegrad 12.7 : Tilelli n usveddi tkebbaniyin teḍmen.
Amegrad 13 : Tamurt taqvaylit tafidiṛalt, ad tessefti tikli n wayen yeenan timetti d tnaya, tamḥaddit d teɣlist, lemqadṛa n talwit, asiweḍ d unadi.
Amegrad 14 : Aqadeṛ n ugama yeḍmen di tmendawt akken llan deg umtawa agerɣlan d useḥviver ɣef ddunit ideg nettidir, akken yedda d wazalen n lejdud-nneɣ.
Amegrad 15 : Amdan ad yekcem tajmaet ɣef 18 iseggasen.
Amegrad 15.1 : Azref ɣer tefranin ar 17 iseggasen.
Amegrad 16 : Aɣervaz alamma d 17 iseggasen.
Amegrad 17 : Tazmert d d umeiwen ḍemnen di tmendawt n T murt taqvaylit tafidiṛalt.
Amegrad 17.1 : Azref ɣer tmezduɣt yeḍmen.
Amegrad 18 : Ma tella kra n tigdi ɣef tmurt Taqvaylit, fell-as ad tefk akk allalen ilaqen i weɣref aqvayli akken ad iḥudd ɣef tmurt-is.
Amegrad 19 : Yal asaḍuf ara d-yasen mgal tigejda-yagi n tagduda tafidiṛalit taqvaylit d-yezwaren, ur yettwaḥsav ara.
■ AZWEL II : TISUDAS TIGEJDANIN
Amegrad 20 : Tisudas tigejdanin n tagduda tafidiṛalt n Tmurt Taqvaylit d tigi : Tisselwit, Adavu Afidiṛal, Imni Afidiṛal, Asinat, Aswir, Asqamu Amendaw, Asqamu n Teɣdemt, Asqamu n Uwanek, Iduva n Iwunak Ifidiṛalen, Imniyen n Iwunak ifidiṛalen, Leeṛac d Tejmaet.
Amegrad 20.1 : Tisudas-agi ad ilint ula deg iwunak ifidiṛalen.
■ AZWEL III : IWUNAK IFIDIṚALIYEN
Amegrad 21 : Iwunak ifidiṛaliyen d tsudas iwunaken d wid ivedden s leeṛac i sen-yettilin am akken yella deg uṣaduf.
Amegrad 21.1 : Awanak Afidiṛal d netta ara yesselhun kra n wayen yellan ala tadrimt, Laenaya d tlufa tiveṛṛaniyin.
Amegrad 21.2 : Yal awanek afidiṛal, ad ɣures imni-s ideg tigti tasertant ad tesvedd anavad-ines.
Amegrad 21.3 : Yal asaḍuf ilaq ad ad yettwaqvel si tama usqamu amendaw.
Amegrad 21.4 : Yal awanek afidiṛal ad yessuter seg unavad afidiṛal ayen ara yeḥwaǧ d tadrimt i wakken ad yeddu deg deg usaḍuf aɣelnaw umeṣruf.
Amegrad 21.5 : Yal awanek afidiṛal ad yeseu tisdawiyin-is, ammasen idawsiyen, ammasen idelsanen, ammasen iddalalen.
Amegrad 21.5.1 : Yal awanek afidiṛal ad yeseu ttawilat n unegmu-yines.
Amegrad 21.5.2 : Awanek afidiṛal d netta i yettaran tilisa ger leeṛac yellan ddaw leenaya-s. Ma yella weɣvel, a t-yefru uwanek afidiṛal.
Amegrad 21.5.3 : D awanek aɣelnaw i d-yessrusun tilisa ger iwunak ifidiṛalen.
IXEF 1 : TAJMAET
Amegrad 22 : Tajmaet d tigejdit tamezwarut n tsudas n Tagduda tafidiṛalt n tmurt Taqvaylit.
Amegrad 22.1 : Tikli tejmaet tevna ghef wayen d-yenna deg usaḍuf.
Amegrad 23 : Tajmaet tvedd s ugraw aɣerman. Ieeggalen-is d at 18 iseggasen d asawen.
Amegrad 23.1 : Tajmaet ad d-tesvedd imdebbṛen-is akken yella deg usaḍuf.
Amegrad 23.2 : Tajmaet ad tesselḥu tisudas n uzayes, iɣervazen, siviṭarat d wamasen n waddal d yedles.
Amegrad 23.3 : Tajmaet nnig 5 000 n imezdaɣ ad tevḍu d tisga akken yella deg usaḍuf.
Amegrad 23.4 : Tajmaet, ieeddan nnig 5 000 n yimezdaɣ, d imdebbṛen n tisga-ara yesvedden tajmaet, 3 i yal yiwet.
Amegrad 23.4.1 : Imdebbṛen n tejmaet a d-alin s tefrant di yal tasga.
Amegrad 23.4.2 : S isuḍaf n tefrant ara d-vedden imdebbṛen n tejmaet
IXEF 2 : AGRAW N LEEṚAC
Amegrad 24 : Leeṛc, d agraw n imdebbṛen imenza n yal tajmaet.
Amegrad 24.1 : Leeṛc, ivedd s imdebbṛen imenza n yal tajmaet-is yevna ɣef wayen d-yenna deg usaḍuf.
Amegrad 24.2 : Leeṛc, ivedd s imdebbṛen imenza n yal tajmaet-is s wuden n usaduf n tefrant..
Amegrad 24.3 : Yal aselway n tejmaet akked yiwen ueeggal, ma ulac akk, n yal tasga ad svedden agraw n leeṛc di tlisa-s i d-yersen deg usaḍuf.
Amegrad 24.4 : Afran n uselway n leeṛc, a d-yili s wudem arusrid, d-yekkan sɣur ieeggalen-is.
IXEF 3 : IMNI N UWANEK AFIDIṚAL
Amegrad 25 : Imni n uwanek afidiṛal, d tasadast n usaḍuf n uwanek afidiṛal.
Amegrad 25.1 : Imni n uwanek aqvayli ivedd s tefrant di tlisa n uwanek-is.
Amegrad 25.1.1 : Aselway n uwanek afidiṛal yettwafran s tigti n ieeggalen-is.
Amegrad 25.1.2 : Ayen ɣef yemtawa uwanek afidiṛal, ad yuɣal d asaḍuf mara t-yestenyi uselway n tegdura.
Amegrad 25.2 : Melmi yiwen usenfar ur yematawa fell-as yimni, yezmer unavad a t-yeeeddi ar yiri-s s tegzemt.
Amegrad 25.2.1 : Anavad yesea azref ad yeseeddi yiwet n tegzemt kan i yiwet n tɣimit n yimni.
Amegrad 25.3 : Tiɣimit n yal imni afidiṛal iveddu di dduṛt tamenzut n ctembeṛ, yessalay di dduṛt tamenzut yulyu.
Amegrad 25.4 : Ma tewwi-tt-id tegnit, anavad yezmer a d-issiwel i tɣimit veṛṛa n tin yellan deg umergad 25.3.
IXEF 4 : ANAVAD N UWANEK AFIDIṚAL
Amegrad 26 : Anavad n uwanek afidiṛal, d taseddart tunnigt igezzmen ɣef tlufa deg wakal-is.
Amegrad 26.1 : Leqdic-is, d ahil n tigti tasemnayt neɣ ahil n tizdi n tnavadt.
Amegrad 27 : Anavad n unawek afidiṛal, ad d-yeffeɣ s tigti tasemnayt neɣ s tizdi tanavadt.
Amegrad 27.1 : D aselway n Tagduda ara d-iverrhen s usveddi unṣiv n umeqqran n uwanek afidiṛal.
Amegrad 27.1.1 : Ameqqran n uwanek afidiṛal ad yili ddaw leenaya n Uselway n Tagduda.
Amegrad 27.1.2 : Ameqqran n uwanek afidiṛal ad yettuhasev sɣur yimni n uwanek-is akked Uselway n Tagduda.
Amegrad 27.1.3 : Ameqqran n uwanek afidiṛal, yezmer ad yettwakkes s tugti n isemnayen-is.
Amegrad 27.2 : Ameqqran n uwanek afidiṛal, ma yemmut, yeṭṭaxer neɣ ur yezmir ara ad ikemmel leqdic-is, Aselway n Tagduda ad d-yessali wayed s tefrant n tigti n isemniyen.
■ AZWEL IV : TAGDUDA TAFIDIṚALT
IXEF 1 : TISSELWIT N TAGDUDA
Amegrad 28 : Tagduda Tafidiṛalt n tmurt Taqvaylit, tetteddu ddaw laenaya n Uselway n Tagduda.
Amegrad 28.1 : Aselway n Tagduda yettuḥasav zdat waɣlan.
Amegrad 28.2 : Aselway n Tagduda, d aqerruy n Uwanek, d aqerruy unnig n Leenaya.
Amegrad 28.2.1 : Mi yemmeslay akked Uneɣlaf Amenzu, Aselway n Tagduda ad d-yesvedd Ineɣlafen n leenaya, tlufa tiveṛṛaniyin, tighelnawin, n tedrimt akked teɣdemt.
Amegrad 28.2.2 : Aselway n Tagduda, d imseḥviver n uqadeṛ n tmendawt.
Amegrad 28.2.3 : Aselway n Tagduda, yezmer a d-yessiwel ɣer tefranin.
Amegrad 28.2.4 : Anda ulac di tmendawt amegrad iwulmen, Aselway n Tagduda ad tt-igzem s tanaḍt.
Amegrad 28.3 : Aselway n Tagduda, ad yettwafren akked Uselway-is wis sin, ara d-yefren i teɣzi n 5 iseggasen. Aselway n Tagduda ɣures azref a d-yuɣal d aselway i yiwet n tikkelt kan.
Amegrad 28.3.1 : Tallit n Uselway n Tagduda, am tin n yimni afidiṛal, am tin n yimniyen ifidiṛalen, ad vdun deg yiwen wass, ad fakken deg yiwen wass.
Amegrad 28.4 : Ma yemmut Uselway n Tagduda, yettaxer neɣ ur yezmir ara ad ikemmel tallit-is, Aselway-is wis sin ad ikemmel leqdic alamma tfukk tallit.
Amegrad 28.4.1 : Ma yemmut Uselway wis sin yeṭṭaxeṛ neɣ ur yezmir ara ad ikemmel tallit-is, , tifranin n tisselwayt a d-ilint di 90 wussan i d-iteddun.
Amegrad 28.4.2 : Leqdic ueḍil n Uselway n Tagduda, alamma yettwafren Uselway amaynut a t-yeseddu :
1- Aselway n usinat
2- Syen akin Aselway n Yimni Afidiṛal
3- Syen akin Aselway n usqamu amendaw
Amegrad 28.4.3 : Leqdic n Tisselwayt tueḍilt d Unavad-is yeena tilufa n yal ass d uheggi n tifranin n tisselwayt deg wakud-nsent.
IXEF 2 : IMNI AFIDIṚAL
DDAW YIXEF 1 : IMNI
Amegrad 29 : Imni Afidiṛal, d tasadast tasaḍuft n Tagduda tafidiṛalt n Taqvaylit.
Amegrad 29.1 : Imni Afidiṛal, yettali s tefranin i teɣzi n 5 iseggasen.
Amegrad 29.1.1 : Aselway n Yimni Afidiṛal yettwafran sɣur tigti n isemnayen.
Amegrad 29.1.2 : Isuḍaf i d-yettwafernen si tama n Yimni afidiṛal yettverrih-ed yis-ent Uselway n Tagduda mi tent-yeqvel Usinat d ugraw amendaw.
Amegrad 29.1.3 : Ma yella kra n umegrad ur nettwaqvel si tama n Usinat, ieeggalen-is a d-fken amek ara yettwaveddel. Alamma sin igrawen, Imni d Usinat, qevlen yiwen Usaḍuf ara d-yeffeɣ swuden unṣiv.
Amegrad 29.1.4 : Ma Yella umgarad ger yimni d Usinat ɣef yiwen usaḍuf, i tikkelt tis snat anavad afidiṛal a t-yeseeddi ɣef yiri-s s wudem n tegzemt.
Amegrad 29.1.5 : Anavad ur yesea ara azref ad yeseeddi ɣef yiri-s nnig n 5 isuḍaf.
Amegrad 29.2 : Imni afidiṛal, yettili deg tɣimit n yimni n useggas seg ddurt tamezwarut n ctembeṛ ar dduṛt tamezwarut n yulyu.
Amegrad 29.3 : Ma tewwi-tt-id tegnit, ad tili tɣimit n yimni s usiwel n unavad afidiṛal di yulyu d ɣuct.
DDAW YIXEF 2 : ASINAT
Amegrad 30 : Asinat, d asqamu unnig n tsudas isuḍaf n tmurt Taqvaylit.
Amegrad 30.1 : Ieeggalen n Usinat ttwafranen sɣur yegrawen n leeṛac, udem n tefrant-nsen yedda d usaḍuf.
Amegrad 30.2 : Aselway n Usinat yettwafran s tigti n ieeggalen-is.
DDAW YIXEF 3 : ASWIR
Amegrad 31 : Aswir, d tiɣimit n tsudas n Uwanek Aqvayli.
Amegrad 31.1 : Aswir ɣur-es sin wudmawen :
– Aswir asemnay
– Aswir Uwsie.
Amegrad 31.2 : Aswir asemnay d timlilit n Tsudas tisemnayin.
Amegrad 31.3 : Aswir Uwsie d timlilit n kra yella d tisudas n Uwanek Aqvayli.
Amegrad 31.4 : Iswi n weswir asemnay d aeiwed n tmuɣli i tmendawt.
Amegrad 31.5 : Aswir Uwsie yettɣimi :
I wegzam ɣef tlufa taɣlanin timeqqranin.
I Usemuzget n wawal n Uselway n Tagduda.
Amegrad 31.6 : Tanirawt n Uswir, d tin n Yimni afidiṛal.
IXEF 3 : ASQAMU AMENDAW
Amegrad 32 : Agraw amendaw, yesseḥvivir ɣef lemqadṛa n n tmendawt si tama n yisuḍaf. I izemren ad rren awal ɣur-es d kra n tuddsa n tmetti, tarveet n imezdaɣ s wudem n usaḍuf, tarveet tasemnayt tafidiṛalt,Awanek Afidiṛal, Anavad Aɣelnaw neɣ Anavad n Uwanek Afidiṛal.
Amegrad 32.1 : Yettwafran i teɣzi n 07 iseggasen sɣur Imni Afidiṛal, Asinat akked usqamu n Teɣdemt.
Amegrad 32.2 : Aselway n Usqamu Amendaw yettwafran ger ieeggalen-is sɣur Uselway n Tagduda.
IXEF 4 : ANAVAD AFIDIṚAL
Amegrad 33 : Anavad n tagduda Taqvaylit Tafidiṛalt d tasadast tunnigt di yal taɣawsa i tt-yeenan.
Amegrad 33.1 : Leqdic-is yevna ɣef wahil n tigti tasemnayt ddaw laenaya n Uselway n Tagduda.
Amegrad 33.2 : I yessevdaden ANAVAD n Tagduda Tafidiṛalt Taqvaylit, d aneɣlaf amenzu.
Amegrad 33.3 : Aneɣlaf amenzu a t-yefren Uselway n Tagduda ger ieeggalen n tigti tasemnayt. D netta ara ifernen ieeggalen n Unavad-is.
Amegrad 33.3.1 : Aneɣlaf amenzu yessulin Anavad-is ad iwali aselway ara t-yerren d unṣiv melmi mtawan.
Amegrad 33.4 : Aneɣlaf amenzu, yettuhasav si tama n Yimni d Uselway n Tagduda.
Amegrad 33.5 : Aneɣlaf amenzu yezmer ad yettaxer ma tekker-ed mgal-is tugti n Isemnayen s wazal n 2/3.
Amegrad 33.6 : Aneɣlaf amenzu yezmer ad yestixer Uselway n Tagduda.
Amegrad 33.6.1 : Aneɣlaf amenzu, ma yemmut, yettaxer neɣ ur yezmir ara ad ikemmel leqdic-is, Aselway n Tagduda ad yerr wayed deg umkan-is.
Amegrad 33.7 : Tadrimt n Uwanek aɣelnaw i d-ihegga Unavad Aɣelnaw yettwaqval si tama n Yimni Aɣelnaw.
IXEF 5 : ASQAMU N TINNEFLEST
Amegrad 34 : Asqamu n teɣdemt yesseḥvivir ɣef uqadeṛ n ieeggalen-is d tikli tazedgant n leqdic-nsen.
Amegrad 34.1 : Ad yettwafran sɣur sin iseqquma :
• Win n ieeggalen n teɣdemt iqeddcen yakan ma ulac 05 iseggasen.
• Win n imestanen.
Amegrad 34.1.1 : Aselway n usqamu n teɣdemt ad yettwafren s tigti n ieeggalen-is.
Amegrad 34.1.2 : Teɣzi n tallit-is (06) iseggasen.
Amegrad 34.1.3 : Aselway n Usqamu n teɣdemt, ur yezmir ara a d-ivedd i tallit tis snat.
IXEF 6 : ASQAMU N UWANEK.
Amegrad 35 : Asqamu n Uwanek d Tasadast tunnigt n ueiwed n tmuɣli di tegzemt n teɣdemt. Ayen ɣef i tt-yefra ad yuɣal d avrid n usaḍuf.
Amegrad 35.1 : Ad ivedd i tallit n 07 iseggasen sɣur Usqamu n teɣdemt.
Amegrad 35.2 : Aselway n usqamu n uwanek, ad yettwafren sɣur tigti n ieeggalen n Usqamu n teɣdemt.
IXEF 7 : ASQAMU UNNIG N TAΓLIST N TMURT TAQVAYLIT ( HCSK)
Amegrad 36 : Asqamu unnig n teɣlist d tasadast yesseḥviviren ɣef waɣlan d uwanek mgal kra n wayen izemren a ten-iḍurr.
Amegrad 36.1 : Asqamu unnig n teɣlist n tmurt Taqvaylit yettweṣṣi Aselway n Tagduda ɣef wayen iwala.
Amegrad 36.2 : Tuddsa n useqamu n teɣlist (HCSK), tikli-s akked leqdic-is d wid i d-isvedd usaḍuf.
IXEF 8 : ASQAMU ADAMSAN, AMETTI, N UGAMA N TMURT TAQVAYLIT (C.E.S.E.K)
Amegrad 37 : Asqamu Adamsan, Ametti n ugama n tmurt Taqvaylit, d tasadast taɣelnawt n uciweṛ ideg ttikin kra n wid iqeddcen di nnfee n weɣlan aqvayli.
Amegrad 37.1 : CESEK i t-yesseqdacen d anavad aɣelnaw neɣ imni aɣelnaw.
Amegrad 37.1.1 : Ieeggalen-is ɣur-sen azref a d-fken asteqsi i usqamu-nsen.
Amegrad 37.2 : Tuddsa, tikti, leqdic n CESEK d teɣzi n tallit-is, ddan d usaḍuf.
■ AZWEL V : TIFEKKIWIN N TAΓLIST
Amegrad : 38 : LAENAYA, d agraw n tisudas n Tagduda Tafidiṛalt n tmurt Taqvaylit ideg llant tifekkiwin n teɣlist akken ma llant.
Amegrad 38.1 : Ma ilaq, iwunak ifidiṛalen zemren a d-svedden tifekkiwin n teɣlist nniden s wevrid n tefrant n yimni-nsen.
Amegrad 38.2 : Ttkin di tfekkiwin n teɣlist tid d wid yuddsen iman-nsen deg-sen d wid d tid iwumi ara yessiwel uwanek.
Amegrad 38.3 : Leqdic aɣelnaw yettunefk i win yebɣan, ad yettiki deg-s i levni n tmurt.
■ AZWEL VI : ASQAMU N TEΓWALT D YISLIẒRI
Amegrad 39 : Asqamu n teɣwalt d yisliẓri yesseḥvivir ɣef tikli deg wevrid n usaḍuf n teɣwalt d yisliẓri.
Amegrad 39.1 : Leqdic-is, ad yeḍmen tilelli n teɣwalt d yisliẓri.
Amegrad 39.2 : Tuddsa-s, asveddi-s d uselḥu-ines ddan d usaḍuf.
■ AZWEL VII : TAKADIMT TAQVAYLIT
Amegrad 40 : Takadimt Taqvaylit, d tasadast yettaken azal tuklal tutlayt taqvaylit iwakken ad timɣur u ad yali ccan-is.
Amegrad 40.1 : Tuddsa-s, asveddi-s d uselḥu-yines ddan d usaḍuf.
■ AZWEL VIII : AMEIWEN N TAMA D UMEIWEN AGERAΓLAN
Amegrad 41 : Tagduda Tafidiṛalt n tmurt Taqvaylit, treṣṣa deg wakal amaziɣ, Taferka n Ugafa, Agerakal, aked Tferka.
Amegrad 41.1 : Tagduda Tafidiṛalt n tmurt Taqvaylit, ad tuɣal i lmendad n twizi akked tmura umaḍal.
■ AZWEL IX : IMTUWA IGERΓLANEN
Amegrad 42 : Tagduda Tafidiṛalt n tmurt Taqvaylit teqvel imtuwa d yeḍrisen iɣef stenyan leǧnas yedduklen.
■ AZWEL X : AEIWED N TMUΓLI I TMENDAWT
Amegrad 43 : Talɣa tafidiṛalt tagdudant, azalen ɣef i treṣṣa tagduda yiwen ur yezmir a sen-ieiwed tamuɣli di tmendawt yettwasmersen di tmenddawt n Tagduda Tafidiṛalt n tmurt Taqvaylit, ur yezmir ara ad teiwed tmuɣli fell-asen.
Amegrad 44 : Aeiwed n tmuɣli i tmendawt, tezmer a d-tili ala sɣur Uselway n Tagduda.
Amegrad 44.1 : Ma mtawan iqeṛṛa n iwunak ifidiṛalen akken ma llan, zemren ad ssutren deg Uselway n Tagduda aeiwed n tmuɣli i kra n imegraden n tmendawt.
Amegrad 44.2 : Mi tt-yegzem Uselway di ṛṛay-is Aeiwed n tmuɣli i tmendawt s wudem n tefrant taɣelnawt neɣ n weswir.
Amegrad 45 : Ma yella-d ueiwed n tmuɣli i tmendawt s wudem n tefrant n Ugraw n Yimni, ur yezmir ara ad yettwaqvel ma ulac 03 imuren ɣef 4 (3/4) i yevvuṭin fell-as.
Amegrad 46 : Aeiwed n tmuɣli i tmendawt s wudem n tefrent tameqqrant, ilaq ad ieeddi s tigti n weɣref aqvayli.
TAMAWLAT
TIMERNA
Tirna 1 : Anay Aqvayli
Tirna 2 : Imsiɣret aɣelnaw aqvyali
A : Imeslayen n umsiɣret aqvayli
B : Tiraẓawan n umsiɣret aqvayli
Tirna 3 : Alɣu n 05 Yunyu 2001
Tirna 1 : Anay Aqvayli
Tirna 2 : Imsiɣret aɣelnaw aqvali
A : Imeslayen n umsiɣret aqvayli
ASS N TLELLI
D ass-a i d ass n tlelli
D ass ideg aɣlan aqvayli
Yufrar-d gar tmura
Yal yiwen a d-yettwali
Taseddaṛt iɣef i nuli
Nnig-s ur d-yekki kra
Ur ntecceḍ ur nɣelli
Urǧin i neḥvis tikli
Nessawaḍ di taggara
Iṭij iss i d-neflali
Ass-a, azekka a nili
Mi nezga nvedd i tnekkra
Nekkni d aɣref n tlelli
Nekkni d tafat i tmuɣli
Nekkni d times d wuzzal
Nekkni d tamurt d yigenni
Nekkni d ayyur d tziri
Nekkni d iseɣ d wazal
Nekkni d tiẓedt d tayri
D talemmast akk d yiri
Nekkni d ilel d wakal
Nezmer i tniri d teẓgi
Afus ur yettergigi
Ɣef talwit nezmer i ccwal
D ass-a i d ass n tlelli
D ass ideg aɣlan aqvayli
Yufrar-d gar tmura
Yal yiwen a d-yettwali
Taseddaṛt iɣef i nuli
Nnig-s ur d-yekki kra
Xas ma tikwal nɣelli
Urǧin i neḥvis tikli
Nessawaḍ di taggara
D iṭij iss i d-neflali
Ass-a, azekka a nili
Mi nezga nvedd i tnekkra
Nekkni d azref d yisekkim
Gar yimeqranen a neqqim
Nekkni d tifrat d umtawi
Nekkni d afḍis d ugelzim
Yeddan d tussna d uvelkim
Fell-aɣ teḥṛes neɣ d llwi
Isem-nneɣ Aqvayli d afzim
Ɣef unyir d Amaziɣ d urqim
Fell-as lḥif a t-nezwi
Kkret akk a ɣ-id-twalim
D nnuva-nneɣ a ɣ-d-tezzim
Ass-agi a tt-id-nawi
B : Tiraẓawan n umsiɣret aqvayli
Tirna 3 : Alɣu n 05 Yunyu 2001
(DÉCLARATION DU 05 JUIN 2001)
Si cela fait déjà plus d’un mois et demi que la Kabylie subit les assauts meurtriers du pouvoir dans un silence général assourdissant c’est parce que le régime et ses relais ont méthodiquement, depuis 1963, organisé la marginalisation de cette partie du pays. Présentés toujours comme l’ennemi intérieur par des élites et des médias aux ordres, la Kabylie et le Kabyle sont souvent suspectés, à tort, par le simple militant de l’ex-parti unique, de constituer une menace permanente sur l’unité nationale. Son particularisme multiforme, dont son irrédentisme identitaire et linguistique, est à l’origine de sa mise officieuse au banc de la nation. Bien des politiques aberrantes ont été justifiées sur la base d’une volonté officielle de réduire cette région insoumise : la politique d’arabisation de l’école, de l’environnement, de l’état civil et des prénoms ; le changement de dénomination des clubs sportifs, rien que pour faire disparaître le mot « Kabylie » de la JSK ; l’intensification de l’enseignement religieux du temps de CHADLI pour pacifier la région au risque de renforcer l’intégrisme islamiste envahissant à l’échelle nationale ; le dépeçage territorial de la en rattachant des pans entiers aux wilayas limitrophes afin d’en réduire l’importance géographique et faciliter sa répression ; et dans ce même ordre d’idées, il y a eu la multiplication, depuis1980, des implantations de nouvelles casernes de gendarmerie nationale à tel point qu’aucune de nos daïras n’y a échappé. Ce sont celles-ci qui, en ce printemps 2001, tirent à balles explosives sur notre jeunesse au courage et à l’héroïsme inégalés dans
toute l’histoire de notre pays.
Cela fait 21 ans que la Kabylie tente vainement de remettre l’algérianité au cœur de l’Algérie à travers ses revendications identitaires et linguistiques amazighes. Cela fait 21 ans de répression et d’humiliation d’une région qui ne demande qu’à participer à l’essor du pays, au bien-être des Algériens et au respect de leur dignité et de leur citoyenneté. Si ce pouvoir n’a eu ni la volonté de nous écouter ni celle de nous respecter, s’il organise systématiquement notre isolement à l’échelle nationale et s’il tire à balles réelles sur de jeunes manifestants kabyles, c’est parce qu’il est l’héritier direct de l’ex-État colonial français, avec sa culture et ses missions : Diviser pour régner, confisquer la liberté et la démocratie au profit d’une caste qui considère le peuple et les valeurs humaines les plus nobles comme ses pires ennemis. Devant cet état de fait et l’épaisseur de la révolution que vit la Kabylie depuis 47 jours, n’en déplaise aux tenants d’une interprétation faussement nationale des événements de la Kabylie, la revendication de tamazight comme langue nationale et officielle paraît désormais dépassée, tout comme ses cadres d’expression que sont le MCB et les partis existants. Nous n’en voulons pour preuve que cette
fulgurante émergence des Ârchs qui, devant l’urgence, ont su réaliser l’unité de la région par-delà les sempiternelles divisions partisanes.
L’aspiration profonde de la Kabylie à vivre en paix dans la nation, avec un statut de large autonomie, s’est fait jour. Sa réalisation pacifique sera enfin le début d’une véritable décolonisation institutionnelle de l’ensemble du pays. Par respect à l’Algérie, à la Kabylie et à la mémoire de nos martyrs, nous avons le devoir d’être fidèles à nous-mêmes et d’être à l’écoute de l’expression de notre peuple. Ce statut spécial dont il faudra doter la région, conforme à la constitution et consolidant l’unité nationale, permettra à la Kabylie de protéger ses enfants, son avenir et celui du pays en montrant à ce dernier la véritable voie de la liberté, de la prospérité, de la justice et de la dignité.
Pour le réaliser, une pétition sera lancée dès aujourd’hui et un cadre porteur sera rendu public incessamment. Gloire à nos martyres !
Vive la Kabylie !
Tizi-Ouzou, le 05 juin 2001
Ferhat Mehenni
SIWEL JUN 142000
kab_Latn fra_Latn fra_Latn kab_Latn kab_Latn kab_Latn kab_Latn kab_Latn fao_Latn ast_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn swe_Latn kab_Latn nob_Latn ast_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn swe_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn nob_Latn ilo_Latn kab_Latn kab_Latn kab_Latn kab_Latn ilo_Latn slv_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn fra_Latn fra_Latn fra_Latn fra_Latn fra_Latn fra_Latn vec_Latn fra_Latn kab_Latn zsm_Latn